Horta i vi, penúltima Ruta de l’Horta a Burjassot en 2018
2025-07-24

Entrant en la recta final de l’any, l’Oficina de Sostenibilitat Local de l’Ajuntament de Burjassot, dirigida per la regidora de Medi Ambient, Lluna Àrias, proposa a les veïnes i els veïns del municipi una nova Ruta gratuïta per l’Horta en la qual el vi i, com no podia ser d’una altra manera, l’horta, són els protagonistes. Aquesta ruta està programada per al diumenge 11 de novembre.

La ruta mostrarà com la producció de vi i de panses va arribar a ser una activitat econòmica de gran importància a l’Horta Nord. Després de realitzar la ruta “Horta i vi”, hi haurà un tast de dos vins valencians elaborats amb les varietats que tradicionalment s’han cultivat en l’horta de València. L’eixida de la ruta serà a les 11 hores des de l’estació de metro de Burjassot.

Les inscripcions per a formar part de les rutes han de realitzar-se l’Oficina de Sostenibilitat Local, en el telèfon 96 364 95 15, o en el correu electrònic sostenibilitat@ayto-burjassot.es.